stanford-oval/wikipedia huggingface dataset:
เดอะพริ้นซ์ออฟอียิปต์ (ละครเพลง)
โปรดักชัน

เดอะพริ้นซ์ออฟอียิปต์ เปิดตัวครั้งแรกที่ TheatreWorks ย่านซิลิคอนแวลลีย์ ในนครเมาน์เทนวิว รัฐแคลิฟอร์เนีย สหรัฐ เมื่อวันที่ 6 ตุลาคม พ.ศ. 2560 โดยมีชอน ชีสแมนเป็นผู้ออกแบบท่าเต้น และได้รับการกำกับการแสดงโดยสก็อต ชวาร์ทซ ตัวละครเพลงเรื่องนี้ได้รับการพรีเมียร์ในระดับนานาชาติในโปรดักชันเดนมาร์กในวันที่ 6 เมษายน พ.ศ. 2561 ที่โรงละครเฟรดเรแช ในเมืองเฟรดเรแช ตามมาด้วยการแสดงในช่วงฤดูร้อนที่โรงละครรอยัลแดนิชในโคเปนเฮเกนในปี พ.ศ. 2562 โดยในการแสดงที่โรงละครเฟรดเรแชนั้น ตัวโรงละครได้รับการเชื่อถือว่าเป็นเวทีขนาดใหญ่ เก่าแก่ และมีการเข้าชมมากกว่า จึงเหมาะกับการรังสรรค์สิ่งใหม่ยิ่งกว่า ดังนั้น ทีมจึงได้คิดค้นการออกแบบเชิงภาพและสร้างท่าเต้นขึ้นใหม่ เพลง "The Plagues" ได้ละเนื้อเรื่องในส่วนที่ข้องเกี่ยวระหว่างความสัมพันธ์ของโมเสสและแรมซีสไป ทั้งนี้เพลงในละครเพลงทุกรอบตั้งแต่รอบปฐมฤกษ์ที่ TheatreWorks นั้นถูกละเนื้อเพลงเพิ่มเติม รวมถึงยังมีการนำบทบาทโหรหลวงหุยและเพลง "Playing with the Big Boys" ออกไปด้วย ขณะที่ทำนองของเพลงดังกล่าวและเนื้อเพลงช่วงที่กล่าวถึงเทพอียิปต์โบราณถูกนำไปรวมฉาก "The Plagues" แทน
จากนั้นมีการแสดงอีกครั้งที่ทวิอัฒจันทร์ตูอาคัห์นในไอวินส์ รัฐยูทาห์ ในระหว่างวันที่ 13 กรกฎาคม ถึง 20 ตุลาคม พ.ศ. 2561
ต่อมาโปรดักชันใหม่ซึ่งมีการแก้ไขที่สำคัญไปถูกเปิดการแสดงขึ้นที่โรงละครโดมิเนียนในย่านเวสต์เอนด์ของลอนดอน ซึ่งจัดขึ้นจำนวน 39 สัปดาห์ระหว่างวันที่ 5 กุมภาพันธ์ ถึง 31 ตุลาคม พ.ศ. 2563 กำกับการแสดงโดยสก็อต ชวาร์ทซ และออกแบบท่าเต้นโดยชอน ชีสแมน ในการแสดงครั้งนี้ต้องหยุดลงตั้งแต่วันที่ 17 มีนาคม ถึง 31 พฤษภาคม พ.ศ. 2563 เนื่องมาจากการระบาดทั่วของโคโรนาไวรัสในสหราชอาณาจักร พ.ศ. 2563
โปรดักชันนี้มีการจัดชุด ฉาก การฉายภาพ การออกแบบภาพลวงและเสียงใหม่ รวมไปถึงมีการประพันธ์เพลงใหม่ขึ้นอีกด้วย โดยมีนักแสดงนำทั้งสิ้น 38 คน ได้แก่ ลุก แบรดี (โมเสส), เลียม แทมน์ (แรมซีส), คริสทีน แอลลาโด (ซิปโปราห์), อเล็กเซีย คาดิม (มิเรียม), โจ ดิกซอน (เซติ), เดบบี คูรูป (ราชินีทูยา), แกรี วิลมอต (เจทโร), เมอร์ซีเดส แซมไป (โยเชเวด), อดัม เพียร์ซ (โฮเทป), ทานิชา สปริง (เนเฟอร์ทารี) และไซลัส ไวแอตต์-บาร์ก (แอรอน)
เพลง

ชื่อเพลงที่ปรากฏอยู่ในภาพยนตร์แอนิเมชันต้นฉบับในปี พ.ศ. 2541 ปรากฏเป็นตัวหนา
| --- | --- |
 องก์ 1 "Deliver Us" - โยเชเวด, ราชินีทูยา, มิเรียมวัยเด็ก และคณะ  "Faster" - โมเสส, แรมซีส, โฮเทป และคณะ  "One Weak Link" - เซติ  "Footprints on the Sand" - โมเสส  "Seti's Return" - คณะ  "Dance to the Day" - ซิปโปราห์  "All I Ever Wanted" - มิเรียม, โมเสส, โยเชเวด, เซติ และ ราชินีทูยา  "Make It Right" - แรมซีส และ โมเสส  "Moses in the Desert" - โมเสส และคณะ  "Through Heaven's Eyes" - เจทโร และคณะ  "Faster (Reprise)" - แรมซีส และ โมเสส  "Never in a Million Years" - ซิปโปราห์ และ โมเสส  "Act I Finale: Deliver Us (Reprise) / All I Ever Wanted (Reprise)" - โฮเทป, แรมซีส, เนเฟอร์ทารี, ราชินีทูยา, โมเสส, เจทโร และคณะ:  องก์ 2 "Return to Egypt" - ซิปโปราห์, โฮเทป และคณะ  "Always On Your Side" - แรมซีส และ โมเสส  "Simcha" - โมเสส, มิเรียม, ซิปโปราห์ และคณะ  "Deliver Us (Reprise II)" - แอรอน และคณะ  "The Plagues" - โมเสส, โฮเทป, แรมซีส, เนเฟอร์ทารี, มิเรียม, ราชินีทูยา, แอรอน และคณะ  "For the Rest of My Life" - โมเสส  "Heartless" - เนเฟอร์ทารี  "When You Believe" - มีเรียม, ซิปโปราห์, โมเสส และคณะ  "Never in a Million Years (Reprise)" - ซิปโปราห์ และ โมเสส  "Act II Finale: When You Believe (Reprise) / Footprints on the Sand (Reprise)" - มิเรียม, โมเสส, โยเชเวด, ซิปโปราห์, เซติ, ราชินีทูยา, เจทโร, แอรอน และคณะ
เพลง > การบันทึกเสียง

วันที่ 15 มีนาคม พ.ศ. 2563 เพลย์บิลประกาศว่าการบันทึกเสียงเพลงแสดงของโปรดักชันเวสต์เอนด์จะถูกปล่อยออกมาภายใต้โกสต์ไลท์เรคคอร์ด และได้มีการปล่อยอัลบัมออกมาในวันที่ 3 เมษายน พ.ศ. 2563
ตัวละคร

ตัวละครตามแผนของแต่ละโปรดักชัน
| ตัวละคร | 2558 แซกฮาร์เบอร์ | กุมภาพันธ์ 2559 นิวโฟร์ตีทูสตรีท | สิงหาคม 2559 นิวโฟร์ตีทูสตรีท | 2560 TheatreWorks ซิลิคอนแวลลีย์ | 2561 โรงละครเฟรดเรแช เดนมาร์ก | 2563 โรงละครโดมิเนียน ลอนดอน |  |
| --- | --- | --- | --- | --- | --- | --- | --- |
| โมเสส | แมตทิว เจมส์ ทอมัส | แดร์เรน คริสส์ | เคซีย์ ค็อตต์ | ดีลุกชาน เยยารัตนัม | ดีลุกชาน เยยารัตนัม | ลุก แบรดี | ลุก แบรดี |
| แรมซีส | แอรอน ลาเซอร์ | สตาร์ก แซนดส์ | สตาร์ก แซนดส์ | เจสัน โกไทย์ | เจสัน โกไทย์ | เลียม แทมน์ | เลียม แทมน์ |
| ซิปโปราห์ | แพทีนา มิลเลอร์ | นิกกี เอ็ม. เจมส์ | โซเลีย ไฟฟ์เฟอร์ | เบรนนิน ลาร์ค | นาเดีย เอบราแฮม | คริสทีน แอลลาโด | คริสทีน แอลลาโด |
| มิเรียม | จูเลีย มอตไทกา | จูเลีย มอตไทกา | จูเลีย มอตไทกา | จูเลีย มอตไทกา | ซิลค์ บีราเนลล์ | อเล็กเซีย คาดิม | อเล็กเซีย คาดิม |
| แอรอน | ไคล์ แบรีซิช | ไคล์ แบรีซิช | จอห์น แครีอานี | เดวิด เครน | คริสโตเฟอร์ ลุนด์ สโกฟ | ไซลัส ไวแอตต์-บาร์ก | ไซลัส ไวแอตต์-บาร์ก |
| ฟาโรห์เซติ | สตีเฟน โบการ์ดัส | แพทริก เพจ | ชูเลอร์ เฮนส์ลีย์ | ทอม เนลิส | แมดส์ เอ็ม. นีลเซน | โจ ดิกซอน |  |
| เจทโร | นอร์ม เลวิส | เคน เพจ | เจ.ซี. มอนท์โกเมรี | พอล-จอร์แดน เจนเซน | รูนิ เลเวริสซา | แกรี วิลมอต |  |
| ราชินีทูยา | จูเลีย มูร์นีย์ | จูเลีย มูร์นีย์ | แมริน แมซซี | คริสตินา เซจัส | แอนน์ ฟูก์ลซี | เดบบี คูรูป |  |
| โหรหลวงโฮเทป | ไรอัน โนวเลส | พอล สเลด สมิธ | ไรอัน โนวเลส | วิล แมน | ซือเรน เบก-แมดเซน | อดัม เพียร์ซ |  |
| เนเฟอร์ทารี | โจอันนา ฮาวเวิร์ด | โจอันนา ฮาวเวิร์ด | โจอันนา ฮาวเวิร์ด | จามิลา ซาบราเรส-เคลม | แซนดรา เอลสเฟิร์ด | แทนิชา สปริง |  |
| โยเชเวด | เดซี โอคลีย์ | เดซี โอคลีย์ | เดซี โอคลีย์ | เอเลต เฟิร์สเทนเบิร์ก | ซามิรา อลัม | เมอร์เซเดส แซมไป |  |
| มิเรียมตอนเด็ก | แอนนา สกีอาโวนี | ฟาบี อากีร์เร | ดาโกตา ควากเกนบูช | นาตาลี ชโรเดอร์/อเล็กแซนดรา ฟอม เดอ โพล์ | นาโอมิ วิกตอเรีย แซคารา กุลลือฟ/อาบิเกล เบาเบก วอลลิงทัน | มิอา ลาคา/ไอแมน ปาบานี/แฮนนาห์ เซลก |  |
| แอรอนตอนเด็ก |  |  |  | ดีลัน เคอร์ทิส/โอลิเวอร์ เยลลิน | แมตเทียส เอบราแฮม รัสมูสเซน | ลีโอ บาเบต/โจนาห์ คอลเลียร์/เทเลอร์ เจนกินส์ |  |
| โหรหลวงหุย | จอห์น เทรซี อีแกน |  |  |  |  |  |  |
แหล่งข้อมูลอื่น

เว็บไซต์ทางการ
โซระ

โซระ อาจหมายถึง
โซระ อะโออิ นักแสดงหนังโป๊ชาวญี่ปุ่น
โซระ (อัลบั้ม) อัลบั้มเพลงเปิดตัวของยูอิ อารางากิ
โซละ การ์ตูนญี่ปุ่น
แอ๊บแบ๊ว

แอ๊บแบ๊ว เป็นคำวิเศษณ์ หมายถึง ทำหน้าตาใสซื่อไร้เดียงสา
คำว่า "แอ๊บ" อาจมาจากคำว่า "แอบนอร์มอล" (abnormal) ในภาษาอังกฤษที่แปลว่า ไม่ปรกติ ส่วนคำว่า "แบ๊ว" อาจมาจากคำว่า "บ้องแบ๊ว"
นอกจากนี้ ภาษาที่คนบางกลุ่มในอินเทอร์เน็ตนิยมใช้ในทำนองชวนให้ดูน่ารักเหมือนเด็กใสซื่อ (เช่น "ทำไม" ว่า "ทามมาย", "อะไร" ว่า "อาราย") ซึ่งเรียกภาษาแชต นั้น บางทีก็เรียกว่า ภาษาแอ๊บแบ๊ว
โซระ ฟิล์ม

โซระ ฟิล์ม คิอดีวีดีรวมคลิปวิดีโอชิ้นแรกของ ยูอิ อารางากิ ออกวางจำหน่ายเมื่อ 12 ธันวาคม พ.ศ. 2549 ราคา 3,150 เยน
รายการดีวีดี

แฮฟเวนลี่ เดย์ (heavenly days)
โซระ (Sora)
เมมโมรีส์ (Memories)
ฮิ โนะ คาเงะรุ โอกะ (Hi no Kageru Oka)
โจวันนี เรย์นา

โจวันนี อาเลฮันโดร เรย์นา (เกิด 13 พฤศจิกายน ค.ศ. 2002 เป็นนักฟุตบอลชาวสหรัฐ ปัจจุบันลงเล่นในตำแหน่งกองกลางตัวรุก และปีก ให้กับโบรุสซีอาดอร์ทมุนท์ สโมสรในบุนเดิสลีกา และทีมชาติสหรัฐ เขาถูกจัดลำดับให้เป็นหนึ่งใน Next Generation's ประจำปี ค.ศ. 2019 ของเดอะการ์เดียนส์
ชีวิตช่วงแรก

เรย์นาเกิดในซันเดอร์แลนด์ ประเทศอังกฤษ ในขณะที่เคลาดิโอ เรย์นาลงเล่นให้กับสโมสรฟุตบอลซันเดอร์แลนด์ ในพรีเมียร์ลีก ครอบครัวของเขากลับสู่สหรัฐโดยตั้งรกรากอยู่ในเบดฟอร์ด นิวยอร์ก ในปี ค.ศ. 2007 เมื่อจิโอวานนีอายุห้าขวบ จิโอวานนีเข้าร่วมสถาบันฟุตบอลของนิวยอร์กซิตีในท้องถิ่นของเขา ในปี ค.ศ. 2015 ก่อนย้ายไปโบรุสซีอาดอร์ทมุนท์ ในปี ค.ศ. 2019
สถิติอาชีพ > สโมสร

| สโมสร | ฤดูกาล | ลีก> ดิวิชั่น | ลีก> ลงเล่น | ลีก> ประตู | เดเอ็ฟเบ-โพคาล> ลงเล่น | เดเอ็ฟเบ-โพคาล> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| โบรุสซีอาดอร์ทมุนท์ | 2019–20 | บุนเดิสลีกา | 15 | 0 | 1 | 1 | 2 | 0 | 0 | 0 | 18 | 1 |
| โบรุสซีอาดอร์ทมุนท์ | 2020–21 | บุนเดิสลีกา | 32 | 4 | 5 | 3 | 8 | 0 | 1 | 0 | 45 | 7 |
| โบรุสซีอาดอร์ทมุนท์ | 2021–22 | บุนเดิสลีกา | 10 | 2 | 1 | 0 | 1 | 0 | 1 | 0 | 12 | 2 |
| รวมทั้งหมด | รวมทั้งหมด | รวมทั้งหมด | 57 | 6 | 7 | 4 | 11 | 0 | 2 | 0 | 77 | 10 |
1 2  ลงเล่นในยูฟ่าแชมเปียนส์ลีก
1 2  ลงเล่นในเดเอ็ฟเอ็ล-ซูเพอร์คัพ
↑  ลงเล่นในยูฟ่ายูโรปาลีก
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| สหรัฐ | 2020 | 2 | 1 |
| สหรัฐ | 2021 | 7 | 3 |
| สหรัฐ | 2022 | 3 | 0 |
| รวม | รวม | 12 | 4 |
| ลำดับ | วันที่ | สนาม | ลงเล่น | คู่แข่ง | ประตู | ผล | รายการ |
| --- | --- | --- | --- | --- | --- | --- | --- |
| 1 | 16 พฤศจิกายน ค.ศ. 2020 | ชตาดีอ็อนเนอร์น่านอยสตัดท์, นอยสตัดท์, ออสเตรีย | 2 |  ปานามา | 1–1 | 6–2 | กระชับมิตร |
| 2 | 28 มีนาคม ค.ศ. 2021 | วินด์เซอร์พาร์ก, เบลฟาสต์, ไอร์แลนด์เหนือ | 4 |  ไอร์แลนด์เหนือ | 1–0 | 2–1 | กระชับมิตร |
| 3 | 6 มิถุนายน ค.ศ. 2021 | เอ็มพาวเวอร์ฟิลด์แอทไมล์ไฮท์, เดนเวอร์, สหรัฐ | 7 |  เม็กซิโก | 1–1 | 3–2  (ต่อเวลา) | คอนคาแคฟเนชันส์ลีก ฤดูกาล 2019–20 |
| 4 | 9 มิถุนายน ค.ศ. 2021 | ริโอทินโทสเตเดียม, ซันดี, สหรัฐ | 8 |  คอสตาริกา | 4–0 | 4–0 | กระชับมิตร |
เกียรติประวัติ

โบรุสซีอาดอร์ทมุนท์
เดเอ็ฟเบ-โพคาล: 2020–21
สหรัฐ อายุไม่เกิน 17 ปี
คอนคาแคฟแชมเปียนชิป อายุไม่เกิน 17 ปี รองชนะเลิศ: 2019
สหรัฐ
คอนคาแคฟเนชันส์ลีก: 2019–20
ส่วนบุคคล
ทีมยอดเยี่ยมประจำการแข่งขันคอนคาแคฟแชมเปียนชิป รุ่นอายุไม่เกิน 17 ปี: 2019
นักฟุตบอลชาวอเมริกันยอดเยี่ยมแห่งปี: 2020
ทีมยอดเยี่ยมประจำการแข่งขันคอนคาแคฟเนชันส์ลีก: 2021
แหล่งข้อมูลอื่น

ข้อมูลของ โจวันนี เรย์นา ที่ ซ็อกเกอร์เวย์
| ด ค กผู้เล่นชุดปัจจุบันของโบรุสซีอาดอร์ทมุนท์  |
| --- | --- |
 1 โคเบิล  2 โมเรย์  4 Coulibaly  5 Zagadou  7 เรย์นา  8 ดาฮูด  10 แซนโช  11 ร็อยส์ (c)  13 กึไรรู  14 Schulz  15 ฮุมเมิลส์  16 อาคันจี  18 มูกอโก  19 บรันท์  20 ซาบิทเซอร์  21 Malen  23 จัน  24 เมอนีเย  25 Unbehaun  27 Tigges  28 วิตแซล  29 ชเม็ลท์เซอร์  30 Passlack  32 Kamara  34 Pongračić  35 Hitz  36 Rothe  38 เบือร์คี  39 Wolf  42 Gürpüz  46 พาชาลิช  47 Papadopoulos  ผู้จัดการ: แตร์ซิช 
| ด ค กรายชื่อนักกีฬาทีมชาติสหรัฐ – ฟุตบอลโลก 2022 |
| --- | --- | --- |
|  1 เทอร์เนอร์  2 แด็สต์  3 ซิมเมอร์มัน  4 แอดัมส์ (กัปตัน)  5 รอบินสัน  6 มูซาห์  7 เรย์นา  8 แม็กเคนนี  9 เฟร์เรย์รา  10 พะลิซิก  11 แอรอนสัน  12 ฮอร์แวท  13 รีม  14 เด ลา ตอร์เร  15 ลอง  16 มอร์ริส  17 โรลดัน  18 มัวร์  19 ไรต์  20 คาร์เตอร์-วิกเกอส์  21 เวอาห์  22 เยดลิน  23 อะคอสตา  24 ซาร์เจินต์  25 จอห์นสัน  26 สแกลลี  ผู้ฝึกสอน: เบอร์ฮอลเตอร์  |  1 เทอร์เนอร์  2 แด็สต์  3 ซิมเมอร์มัน  4 แอดัมส์ (กัปตัน)  5 รอบินสัน  6 มูซาห์  7 เรย์นา  8 แม็กเคนนี  9 เฟร์เรย์รา  10 พะลิซิก  11 แอรอนสัน  12 ฮอร์แวท  13 รีม  14 เด ลา ตอร์เร  15 ลอง  16 มอร์ริส  17 โรลดัน  18 มัวร์  19 ไรต์  20 คาร์เตอร์-วิกเกอส์  21 เวอาห์  22 เยดลิน  23 อะคอสตา  24 ซาร์เจินต์  25 จอห์นสัน  26 สแกลลี  ผู้ฝึกสอน: เบอร์ฮอลเตอร์  |  |
ไซโคลน (แก้ความกำกวม)

ไซโคลน สามารถหมายถึง
พายุไซโคลน หรือ พายุหมุนเขตร้อน
ไซโคลนส์ ชื่อทีมกีฬาประจำมหาวิทยาลัยไอโอวาสเตต
ไซโคลน (ซอฟต์แวร์) ซอฟต์แวร์คอมพิวเตอร์จากบริษัทไลก้า ทำงานร่วมกับ สแกนเนอร์ 3 มิติ
ภาษาไซโคลน ภาษาโปรแกรมที่ดัดแปลงจากภาษาซี
เรนะ ทานากะ

| 田中れいな เรนะ ทานากะ |
| --- | --- |

ข้อมูลพื้นฐาน
ชื่อเกิด: เรนะ ทานากะ (田中​麗奈)
เกิด: 11 พฤศจิกายน พ.ศ. 2532 (34 ปี)
ที่เกิด: ฟุกุโอกะ ประเทศญี่ปุ่น
แนวเพลง: เจ-ป็อป
อาชีพ: นักร้อง
ช่วงปี: พ.ศ. 2546 - ปัจจุบัน
ค่ายเพลง: อัพฟรอนต์ครีเอท

เว็บไซต์: Reina Tanaka Official Instagram Reina Tanaka Official Blog Reina Tanaka Official Website
เรนะ ทานากะ (ญี่ปุ่น: 田中れいな/田中​麗奈; โรมาจิ: Tanaka Reina) (เกิดวันที่ 11 พฤศจิกายน พ.ศ. 2532) เป็นนักร้องหญิงชาวญี่ปุ่น เธอเป็นอดีตสมาชิกรุ่นที่ 6 ของมอร์นิงมูซูเมะ
ประวัติ

ทานากะได้ผ่านการคัดเลือกจากโครงการ "เลิฟออดิชัน 2002" (Love Audition 2002) เข้ามาเป็นสมาชิกรุ่นที่ 6 ของมอร์นิงมูซูเมะ พร้อมกับ เอริ คาเม (亀井絵里) และซายูมิ มิจิชิเงะ (道重さゆみ) รวมไปถึงทางด้านของมิกิ ฟูจิโมโตะ (藤本美貴) ศิลปินเดี่ยวแห่งเฮลโล! โปรเจกต์ ผู้ที่สึงกุ (つんく♂) โปรดิวเซอร์ของกลุ่ม ดึงตัวเข้ามาร่วมงานในรุ่นนี้ด้วย
ก่อนหน้านั้นทานากะเคยเข้าร่วมโครงการ "เลิฟออดิชัน 21" (Love Audition 21) ในปี พ.ศ. 2544 แต่เธอต้องออกจากค่ายฝึก เนื่องจากอายุของเธอนั้นยังไม่ถึงกฎเกณฑ์ (ในขณะนั้นเธออายุ 11 ปี)
หลังจากที่เธอเข้าร่วมมอร์นิงมูซูเมะแล้ว เธอได้เปลี่ยนชื่อจริงจากตัวสะกดคันจิ (麗奈) มาเป็นตัวสะกดฮิรางานะ (れいな) เพื่อไม่ให้ชื่อซ้ำกับนักแสดงหญิงชาวญี่ปุ่นที่มีชื่อเดียวกัน (田中​麗奈) และเธอใช้ชื่อจริงนี้ (田中​れいな) มาจนถึงปัจจุบัน
เธอได้ปรากฏตัวครั้งแรกในฐานะสมาชิกรุ่นที่ 6 กับซิงเกิลที่ 19 "ชาบงดามะ" ซึ่งเป็นเธอก็ได้รับหน้าที่ร้องนำในเพลงนี้
ในปี พ.ศ. 2547 ทานากะได้ร้องเพลงซิงเกิลที่ 4 "เมโมรี เซชุงโนะฮิกะริ" (Memory 青春の光) ในเวอร์ชันร้องเดี่ยว ซึ่งได้บันทึกเสียงไว้ในซีดีสำหรับแฟนคลับชื่อ "เบสท์ช็อต 4" (Best Shot 4)
ต่อมาเธอยังได้ร้องในตำแหน่งเซ็นเตอร์ของเพลงซิงเกิลที่ 30 "แอมบิเชียส! ยาชินเตกิเดะอีจัง" (Ambitious！野心的でいいじゃん) เมื่อวันที่ 21 มิถุนายน พ.ศ. 2549
เมื่อวันที่ 21 พฤษภาคม พ.ศ. 2556 ทานากะได้สำเร็จการศึกษาจากมอร์นิงมูซูเมะหลังจากที่ได้อยู่ในวงมา 10 ปีและเธอได้เตรียมตัวที่จะเป็นนักร้องนำเกิร์ลแบนด์ที่ตั้งขึ้นมาเอง โดยมีชื่อว่า "เลิฟเวนเดอร์" (LoVendoЯ) พร้อมกับ มารินะ โอกาดะ และ มิริน มิยาซาวะ
ในวันที่ 28 มิถุนายน พ.ศ. 2562 ทางต้นสังกัดมีการประกาศว่าวงเลิฟเวนเดอร์จะระงับกิจกรรมทั้งหมดในกลุ่ม หลังจากที่โอกาดะสมาชิกในกลุ่มได้สำเร็จการศึกษาไป เมื่อช่วงปลายเดือนมีนาคมที่ผ่านมา ทำให้ทานากะและมิยาซาวะต้องมาคุยกันในเรื่องของกิจกรรมของกลุ่มในอนาคต และด้วยเหตุนี้ทางกลุ่มเลิฟเวนเดอร์ได้ประกาศระงับบทบาทกิจกรรมในกลุ่มอย่างเป็นทางการ ในเมื่อ"มิริน มิยาซาวะ" ได้หมดสัญญากับทางต้นสังกัดแล้ว
ในปี พ.ศ. 2564 ทานากะได้ร่วมงานกับอดีตสมาชิกรุ่นที่ 5 ของมอร์นิงมูซูเมะ ไอ ทากาฮาชิ และอดีตสมาชิกของเบร์รีซ์โคโบ มิยาบิ นัตสึยากิ ในนามของ "ไทยากิทาเบตะโนะนันเดะ?" (ญี่ปุ่น: たいやき たべたの なんで？; โรมาจิ: Taiyaki Tabeta no Nande?) และได้ปล่อยดิจิทัลซิงเกิลเพลง "โอโยเกะ! ไทยากิคุง" ซึ่งเพลงต้นฉบับเป็นเพลงของ "มาซาโตะ ชิมอน" ที่วางจำหน่ายในปี พ.ศ. 2518
ผลงาน

ผลงานที่ทานากะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ
ผลงาน > อัลบั้ม

[27 เมษายน 2022] ลาฟแอนด์พีซ (ร่วมกับ ไอ ทากาฮาชิ และมิยาบิ นัตสึยากิ)
ผลงาน > สมุดภาพถ่าย

[11 พฤศจิกายน 2004] Tanaka Reina
[15 ตุลาคม 2005] Reina
[10 พฤษภาคม 2006] Shoujo R
[1 กุมภาพันธ์ 2007] Alo-Hello! Tanaka Reina Shashinshuu
[27 กันยายน 2007] GIRL
[27 กุมภาพันธ์ 2008] Re:
[25 ตุลาคม 2008] Very Reina
[9 พฤษภาคม 2012] Kira☆Kira
ดูเพิ่ม

เฮลโล! โปรเจกต์
มอร์นิงมุซุเมะ
อ๋า!
มอร์นิงมุซุเมะ โอโตเมะกูมิ
กลุ่มนักร้องผสมของเฮลโล! โปรเจกต์ (ดูกลุ่ม เอช.พี. ออลสตาร์ส และเอเลจีส์)
แหล่งข้อมูลอื่น > ข้อมูลทั่วไป

田中 れいな เก็บถาวร 2005-04-13 ที่ เวย์แบ็กแมชชีน ใน Hello! Project -Official Site- (ญี่ปุ่น)
Tanaka Reina เก็บถาวร 2006-08-25 ที่ เวย์แบ็กแมชชีน ใน Wiki.theppn เก็บถาวร 2007-05-16 ที่ เวย์แบ็กแมชชีน (อังกฤษ)
Reina Tanaka เก็บถาวร 2007-03-04 ที่ เวย์แบ็กแมชชีน ใน Hello! Database เก็บถาวร 2007-02-03 ที่ เวย์แบ็กแมชชีน (อังกฤษ)
Reina Tanaka เก็บถาวร 2006-12-09 ที่ เวย์แบ็กแมชชีน ใน Miracle Night (อังกฤษ)
แหล่งข้อมูลอื่น > ผลงาน

田中れいな:　DVD Video เก็บถาวร 2007-09-17 ที่ เวย์แบ็กแมชชีน ใน Up-Front Works (ญี่ปุ่น)
แหล่งข้อมูลอื่น > เว็บไซต์และเว็บบล็อก

เว็บไซต์ Catacombe Type.r (ญี่ปุ่น)
เว็บไซต์ Bubblicious เก็บถาวร 2007-07-09 ที่ เวย์แบ็กแมชชีน (ญี่ปุ่น)
เว็บไซต์ Girlie.Reina (อังกฤษ)
เว็บบล็อก 100% Wonkyfied 田中 れいな (ญี่ปุ่น)
| ด ค กเฮลโล! พรอเจกต์ |
| --- | --- |
วงไอดอลหลัก (วงหลัก):  มอร์นิงมูซูเมะ  แองจูลูม  จูซ=จูซ  สึบากิแฟคตอรี  บียอนด์  โอจะ นอร์มา 
วงไอดอลในปัจจุบัน:  มอร์นิงมูซูเมะ  แองจูลูม  จูซ=จูซ  สึบากิแฟคตอรี  บียอนด์  โอจะ นอร์มา  เฮลโล! โปรเค็งชูเซ  เฮลโล! โปรเค็งชูเซ ฮกไกโด 
วงไอดอลในอดีต:  ไทโยโตะซิสโคมูน  โคโคนัทส์มูซูเมะ  คันทรีมูซูเมะ  เมลอนคิเน็มบิ  เชกิ-ดอล  เฮลโล! พรอเจกต์ คิดส์  ดับเบิลยู  บียูเด็ง  คิวต์  โบโน!  คันทรีเกิร์ล  โคบูชิแฟคตอรี 
นักร้องเดี่ยวที่จบการศึกษา:  มิจิโยะ เฮเกะ  จินัตสึ มิโยชิ  ยูกิ มาเอดะ  อายะ มัตสึอูระ  อัตสึโกะ อินาบะ  ยูโกะ นากาซาวะ  ริกะ อิชิอิ  มิกิ ฟูจิโมโตะ  มากิ โกโตะ  เค ยาซูดะ  นัตสึมิ อาเบะ  คาโอริ อีดะ  มาริ ยางูจิ  เอริกะ มิโยชิ  ยูอิ โอกาดะ  เอรินะ มาโนะ  ฮิโตมิ โยชิซาวะ  โนโซมิ สึจิ  มาโกโตะ โองาวะ  อาซามิ คนโนะ  มิตสึอิ ไอกะ  ริโฮะ ซายาชิ 
ค่ายเพลง:  เซติมะ  ฮาจามะ  พิคโกโล ทาวน์ 
| ด ค กมอร์นิงมูซูเมะ |
| --- | --- |
 เอรินะ อิกูตะ  อายูมิ อิชิดะ  ซากูระ โอดะ  มิกิ โนนากะ  มาเรีย มากิโนะ  อากาเนะ ฮากะ  เรนะ โยโกยามะ  ริโอ คิตางาวะ  โฮมาเระ โอกามูระ  เมอิ ยามาซากิ  ริโอ ซากูราอิ  ฮารูกะ อิโนอูเอะ  อาโกะ ยูมิเงตะ 
อดีตสมาชิก:  อาซูกะ ฟูกูดะ  อายะ อิชิงูโระ  ซายากะ อิจิอิ  ยูโกะ นากาซาวะ  มากิ โกโต  เค ยาซูดะ  นัตสึมิ อาเบะ  โนโซมิ สึจิ  ไอ คาโงะ  คาโอริ อีดะ  มาริ ยางูจิ  ริกะ อิชิกาวะ  อาซามิ คนโนะ  มาโกโตะ โองาวะ  ฮิโตมิ โยชิซาวะ  มิกิ ฟูจิโมโตะ  โคฮารุ คูซูมิ  เอริ คาเม  หลี่ ฉุน  เฉียน หลิน  ไอ ทากาฮาชิ  ริซะ นีงากิ  ไอกะ มิตสึอิ  เรนะ ทานากะ  ซายูมิ มิจิชิเงะ  ริโฮะ ซายาชิ  คานง ซูซูกิ  ฮารูกะ คูโด  ฮารูนะ โองาตะ  ฮารูนะ อีกูโบะ  มาซากิ ซาโต  ชิซากิ โมริโตะ  คาเอเดะ คากะ  มิซูกิ ฟูกูมูระ 
สตูดิโออัลบั้ม:  เฟิสต์ไทม์  เซคเคินด์มอร์นิง  เทิร์ด -เลิฟพาราไดซ์-  4th Ikimasshoi!  No. 5  Ai no Dai 6 Kan  Rainbow 7  7.5 Fuyu Fuyu Morning Musume Mini!  Sexy 8 Beat  Platinum 9 Disc  10 My Me  Fantasy! Jūichi  12, Smart  13 Colorful Character  14 Shō: The Message  15 Thank You, Too  ฮาทาชิ โนะ มอร์นิงมูซูเมะ  16th: That's J-pop 
อัลบั้มคัฟเวอร์:  Cover You 
รวบรวม:  เบสท์! มอร์นิงมูซูเมะ 1  เบสท์! มอร์นิงมูซูเมะ 2  Early Single Box  Morning Musume All Singles Complete: 10th Anniversary  Morning Musume Zen Single Coupling Collection  เดอะ เบสท์! ~อัปเดต มอร์นิงมูซูเมะ~  Morning Musume '14 Coupling Collection 2  Best! Morning Musume 20th Anniversary  Morning Musume Best Selection ~The 25 Shuunen~ 
กลุ่มย่อย:  ทัมโปโปะ  เพททีโมนิ  มินิโมนิ  มอร์นิงมูซูเมะซากูรางูมิ  มอร์นิงมูซูเมะโอโตเมงูมิ  มอร์นิงมุซุเมะ ทันโจ 10 เน็งคิเน็นไต 
 ผลงานการแสดง  ผลงานเพลง  ซิงเกิล  สมาชิก
ไซโคลโพรพีน

Chemical compound
ไซโคลโพรพีน (Cyclopropene) เป็นสารประกอบอินทรีย์ที่มีสูตรเคมี C3H4  เป็นไซโคลแอลคีนที่มีขนาดโมเลกุลเล็กที่สุด มีโครงสร้างรูปสามเหลี่ยมมีมุมระหว่างพันธะประมาณ 60 ° เพราะวงแหวนมีความเครียดวงสูงทำให้ไซโคลโพรพีนยากในการตระเตรียม
โหราน้ำเต้า

| โหราน้ำเต้า |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Alismatales
วงศ์:: Araceae
สกุล:: Arisaema
สปีชีส์:: A.  erubescens
ชื่อทวินาม
Arisaema erubescens (Wall.) Schott

ชื่อพ้อง
 Arum erubescens Wall.
โหราน้ำเต้า ชื่อวิทยาศาสตร์:  Arisaema erubescens อยู่ในวงศ์ Araceae เป็นพืชท้องถิ่นในเนปาล มีสารประกอบฟีโนลิกที่เรียกแพโอนอล หัวแห้งใช้เป็นยาแก้ลมชัก แก้อัมพาต สงบประสาท
โหล

บทความนี้เกี่ยวกับจำนวน สำหรับภาชนะ ดูที่ ขวดโหล
โหล (dozen) เป็นการเรียกจำนวนที่เท่ากับ 12 ในจำนวนนับ โหลอาจถือเป็นการจัดกลุ่มจำนวนนับในยุคแรกๆ เนื่องจากว่าเป็นจำนวนของวงโคจรดวงจันทร์ (เดือน) ในหนึ่งวงโคจรรอบดวงอาทิตย์ (ปี)
แลนด์แซท 5

ดาวเทียม LANDSAT 5 ถูกส่งขึ้นสู่วงโคจรโดยจรวด McDonald Douglas Delta 3920 จากฐานทัพอากาศ Vandenberg, California เมื่อวันที่ 1 มีนาคม พ.ศ.2527 ปัจจุบันยังโคจรและบันทึกข้อมูล
คุณลักษณะดาวเทียม

| --- | --- |
เส้นผ่าศูนย์กลาง: 1.8 เมตร
น้ำหนัก: 2,000 กิโลกรัม
ความสูงของการโคจร: 705 กิโลเมตร
ลักษณะการโคจร: สัมพันธ์กับดวงอาทิตย์โดยผ่านขั้วโลก
เอียงทำมุมกับแกนโลก: 98.2 องศา
เวลาท้องถิ่นในการบันทึกข้อมูล: 9:30 น.
เวลาในการโคจรรอบโลก 1 รอบ: 99 นาที
จำนวนรอบของการโคจรใน 1 วัน: 14.5 รอบ
บันทึกข้อมูลซ้ำที่เดิม: ทุก 16 วัน
ระบบบันทึกข้อมูล: MSS (Multispectral Scanner), และ TM (Thermatic Mapper)
ข้รายละเอียดภาพ: 80 เมตร (MSS), 30 เมตร (TM)
ความกว้างของภาพ: 185 กิโลเมตร
อายุการทำงานที่คาดหมาย: 5 ปี
อุปกรณ์บันทึกข้อมูล

| --- | --- |
ความยาวคลื่น (ไมโครเมตร): ประเภทข้อมูลที่ได้
ระบบ Multspectral Scanner( MSS): รายละเอียดภาพ 80 เมตร
แบนด์ 4 : 0.5 - 0.6 (น้ำเงินเขียว): แยกพืชและสภาพความเขียว
แบนด์ 5 : 0.6 - 0.7 (แดง): แยกชนิดพืช
แบนด์ 6 : 0.7 - 0.8 (อินฟราเรดใกล้): แยกพืชและแหล่งน้ำ
แบนด์ 7 : 0.8 - 1.1 (อินฟราเรดใกล้): พืช, ความชื้นในดิน, เมฆ และหิมะ
ระบบ Thematic Mapper (TM) รายละเอียดภาพ 30 เมตร

| --- | --- |
แบนด์ 1 : 0.45 - 0.52 (น้ำเงิน): ตรวจสอบลักษณะน้ำชายฝั่ง, แยกพืชและสภาพความเขียว
แบนด์ 2 : 0.52 - 0.60 (เขียว): แยกชนิดพืช
แบนด์ 3 : 0.60 - 0.69 (แดง): ความแตกต่างของการดูดกลืนคลอโรฟีลล์ในพืชพรรณต่าง ๆ
แบนด์ 4 : 0.77 - 0.90 (อินฟราเรดใกล้): ความแตกต่างของน้ำและส่วนที่ไม่ใช่น้ำ, ปริมาณ มวลชีวะ
แบนด์ 5 : 1.55 - 1.75 (อินฟราเรดคลื่นสั้น): พืช, ความชื้นในดิน, แยกความแตกต่างเมฆและหิมะ
แบนด์ 6 : 10.40 - 12.50 (อินฟราเรดความร้อน): ความร้อนผิวหน้า, ความชื้นของดิน, ความเครียดของพืช
แบนด์ 7 : 2.08 - 2.35 (อินฟราเรดสะท้อน): แยกชนิดหิน
ข้อมูลเพิ่มเติม

สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) : สทอภ. เก็บถาวร 2010-02-16 ที่ เวย์แบ็กแมชชีน
ผลิตภัณฑ์และบริการ สทอภ. เก็บถาวร 2010-07-17 ที่ เวย์แบ็กแมชชีน
http://www.gistda.or.th/index.php/service/74%5Bลิงก์เสีย%5D
http://en.wikipedia.org/wiki/Landsat_5
แอ๊บ

แอ๊บ หรือ แอ๊ป อาจหมายถึง
แอ๊บ (ภาชนะ) ภาชนะโบราณของชาวล้านนา
แอ๊บแมน เป็นคำที่อธิบายหมายถึงคนที่ไม่แสดงให้เห็นภาพลักษณ์ที่แท้จริง
แอ๊บแบ๊ว เป็นคำที่เรียกบุคคลที่ทำตัวให้ดูน่ารักเกินไป
แอปพลิเคชัน หรือ โปรแกรมประยุกต์ เป็นซอฟต์แวร์คอมพิวเตอร์ประเภทหนึ่ง
แอปสตอร์ (App store) ร้านขายซอฟต์แวร์ออนไลน์ของบริษัทแอปเปิล สำหรับโทรศัพท์ไอโฟน
มหาวิทยาลัยแอปปาลาเชียนสเตต มหาวิทยาลัยในสหรัฐอเมริกา มีชื่อเล่นว่า แอ๊ป
ดูเพิ่ม

แอ็บ (อาหาร) อาหารล้านนามีลักษณะคล้ายห่อหมก โดยจะใช้เนื้อสัตว์ ถ้าใช้หมูเป็นส่วนประกอบจะเรียกว่า แอ็บหมู และถ้าใช้สมองหมูเป็นส่วนประกอบจะเรียก แอ็บอ่องออ บางครั้งสะกดคำนี้เพี้ยนไปเป็นแอ๊บ
เอกยุทธ อัญชันบุตร

| เอกยุทธ อัญชันบุตร |
| --- | --- |
เกิด: 24 มิถุนายน พ.ศ. 2497 จังหวัดพระนคร ประเทศไทย
เสียชีวิต: 7 มิถุนายน พ.ศ. 2556 (58 ปี) กรุงเทพมหานคร ประเทศไทย
บุตร: ก้องการุณ ศรีประสาน
บิดามารดา: ร้อยโท แปลก อัญชันบุตร นันทา ฉัตรกุล ณ อยุธยา
เอกยุทธ อัญชันบุตร (24 มิถุนายน พ.ศ. 2497 - 7 มิถุนายน พ.ศ. 2556) หรือชื่อภาษาอังกฤษว่า จอร์จ ตัน (George Tan) เป็นนักธุรกิจชาวไทย มีชื่อจากการเป็นเจ้าของเว็บไซต์ ไทยอินไซเดอร์ซึ่งต่อต้านรัฐบาลพันตำรวจโท ทักษิณ ชินวัตร เคยต้องคดีแชร์ชาร์เตอร์และกบฏ 9 กันยา เมื่อ พ.ศ. 2528 ก่อนหนีคดีออกนอกประเทศแล้วเดินทางกลับเมื่อขาดอายุความแล้ว
ประวัติ

เอกยุทธ อัญชันบุตร เกิดเมื่อวันที่ 24 มิถุนายน พ.ศ. 2497 ณ ที่จังหวัดพระนคร เป็นบุตรคนที่ 3 จากจำนวน 5 คน ของ ร้อยโท แปลก อัญชันบุตร นายทหารคนสนิทของจอมพล สฤษดิ์ ธนะรัชต์ และนันทา ฉัตรกุล ณ อยุธยา จบการศึกษาที่โรงเรียนแม้นศรีวิทยา และโรงเรียนเทพประสาทวิทยา แล้วต่อมัธยมศึกษาที่โอมาฮา รัฐเนแบรสกา สหรัฐอเมริกา ก่อนกลับมาทำธุรกิจรับเหมาก่อก่อสร้างร่วมกับพี่ชาย แล้วไปเรียนต่อด้านเศรษฐศาสตร์การเงินการคลังที่มหาวิทยาลัยแปซิฟิก รัฐฮาวาย
แชร์ชาร์เตอร์

เมื่อเรียนจบ เอกยุทธเริ่มทำธุรกิจซื้อขายโภคภัณฑ์ และซื้อขายสินค้าเกษตรล่วงหน้า จากนั้น จึงเปิดบริษัทนายหน้าซื้อขายโภคภัณฑ์ และเงินตราต่างประเทศ ชื่อ บริษัทชาร์เตอร์ อินเวสท์เมนท์ จำกัด จดทะเบียนวันที่ 14 มิถุนายน 2526 และบริษัทชาร์เตอร์เอนเตอร์เทนเม้นท์ จำกัด จดทะเบียนวันที่ 24 ธันวาคม 2527
เมื่อ พ.ศ. 2526 เป็นช่วงที่อัตราดอกเบี้ยเงินฝากในประเทศสูง ถึงร้อยละ 12 เอกยุทธในวัย 24 ปี ได้คิดหากำไรจากส่วนต่างดอกเบี้ย โดยกู้เงินจากต่างประเทศด้วยอัตราดอกเบี้ยต่ำ ประมาณร้อยละ 3 มาฝากในสถาบันการเงินในประเทศเพื่อทำกำไร และนำกำไรที่ได้ไปลงทุนอสังหาริมทรัพย์เพิ่มเติม
บริษัทนายหน้าของเอกยุทธ ในระยะแรกมีเงินลงทุนจากนายทหาร และนักการเมืองเป็นจำนวนมาก เมื่อเริ่มมีชื่อเสียงจึงมีประชาชนทั่วไปนำเงินเข้ามาลงทุน และรุ่งเรืองที่สุดเมื่อ พ.ศ. 2527 เมื่อประชาชนสมัยนั้นนิยมการลงทุนในเงินนอกระบบเช่น แชร์แม่ชม้อย, แชร์แม่นกแก้ว และหันมาลงทุนกับแชร์ชาร์เตอร์เป็นทอด ๆ
เดือนพฤศจิกายน พ.ศ. 2527 รัฐบาลพลเอกเปรม ติณสูลานนท์ โดยสมหมาย ฮุนตระกูล ประกาศลดค่าเงินบาท และออก พระราชบัญญัติการกู้ยืมเงิน อันเป็นการฉ้อโกงประชาชน พ.ศ. 2527 มีการดำเนินการทางกฎหมายกับชม้อย ทิพยโส หรือ "แม่ชม้อย" หัวหน้าวงแชร์แม่ชม้อย และพันจ่าอากาศเอกหญิง นกแก้ว ใจยืน หัวหน้าวงแชร์แม่นกแก้ว
เอกยุทธเดินทางออกนอกประเทศหลังจากมีข่าวว่าทางการจะออกหมายจับเมื่อกลางปี พ.ศ. 2528 และเกิดความตื่นตระหนกขึ้นเมื่อมีนายทหารฟ้องคดีเช็คของเอกยุทธ ที่ธนาคารปฏิเสธการจ่ายเงิน และทำให้มีผู้เข้าร้องเรียนกับกองบังคับการปราบปราม (บก.ป.) เป็นจำนวนหลายพันคน ทางการประกาศอายัดทรัพย์สินของเอกยุทธ อัญชันบุตร, บริษัท ชาร์เตอร์ และผู้ถือหุ้น เพื่อนำออกขายทอดตลาด
กบฏ 9 กันยา

ในระหว่างที่เอกยุทธ หลบคดีแชร์ชาร์เตอร์ อยู่ในประเทศเยอรมนีตะวันตก ก็ได้พบกับพันเอกมนูญ รูปขจร โดยการประสานงานกับกลุ่มผู้นำสหภาพแรงงาน และร่วมกันก่อการกบฏ 9 กันยา เมื่อวันที่ 9 กันยายน พ.ศ. 2528 เพื่อล้มล้างรัฐบาลพลเอกเปรม ติณสูลานนท์ แต่ไม่สำเร็จ ในเหตุการณ์ครั้งนี้ มีผู้เสียชีวิต 2 คน เป็นผู้สื่อข่าวต่างประเทศชาวอเมริกันและชาวออสเตรเลีย
เอกยุทธหลบหนีออกจากประเทศไทย ไปที่ประเทศมาเลเซีย และเดินทางต่อไปยังประเทศเยอรมนีตะวันตก เปลี่ยนชื่อเป็น "จอร์จ ตัน" และขอลี้ภัยการเมืองที่ประเทศสวิตเซอร์แลนด์ จากนั้นจึงย้ายไปนครนิวยอร์ก และเริ่มทำธุรกิจในตลาดค้าหุ้นวอลล์สตรีท และทำธุรกิจอสังหาริมทรัพย์ ในช่วงนี้เอกยุทธมีธุรกิจหลักอยู่ในกรุงลอนดอน และกัวลาลัมเปอร์